section_heading: Glazba
paragraph_text: Većina pjesama na albumu traje dulje od devet minuta, ali prisutne su dvije kraće instrumentalne skladbe: "Silhouette" i "Requiem". Prva je pjesma snimljena tek nekoliko sati prije nego što je sastav napustio studioPrecious Metal, str. 262 i kraći je klaviristički interludij. Skupinu je impresioniralo što je Anders Nordin vrlo dobro svirao glasovir. Lindgren je komentirao: "Sjećam se Danova izraza lica kad smo rekli 'Naš bubnjar može svirati klavir.' Nije nam vjerovao ni riječi. Dan zna svirati klavir. Većina tipova svira vrlo loše. Kad je Anders počeo svirati, Dan je bio vrlo impresioniran." Åkerfeldt je kasnije rekao: "I dalje sam vrlo impresioniran." Druga je instrumentalna skladba prema Lindgrenovim riječima akustično epsko djelo. Åkerfeldt je iz prodavaonice gitara posudio Trameleuc, španjolsku akustičnu gitaru, kako bi mogao odsvirati pjesmu.Precious Metal, str. 263